Gimmies Eisteddfod – Potchefstroom Gimnasium
Dit is elke jaar ŉ groot belewenis om te sien hoe leerders van alle ouderdomme dit geniet om hulself in die kunste uit te leef. Die hoogtepunt van die Eisteddfod is die Prestige-aand waar die wenners in die onderskeie kategorieë aangekondig word en die gehoor getrakteer word op die beste items in die onderskeie afdelings. Gimmies het hierdie jaar oorheers met die meeste kategoriewenners.
Gimmies se Eisteddfod het in 2018 van krag tot krag gegaan. Leerders van dertien skole en vyf privaatinstansies het van 7-11 Mei aan bykans 2000 items deelgeneem. Uitsonderlike prestasies is in drama-, dans-, sang-, kuns-, skryfkuns- en die instrumentale afdeling behaal. Die platform bly ‘n gunsteling op die jaarlikse kalender.
In 2017 is twee nuwe kategorieë, naamlik koekversiering en skryfkuns bygevoeg. Die Eisteddfod maak sedert 2016 ook voorsiening vir ‘n Engelse afdeling om leerders van omliggende skole te akkommodeer en hulle ook ‘n geleentheid te bied om aan ‘n kultuuraktiwiteit buite skoolverband deel te neem. Nog ‘n opwindende nuwe ontwikkeling was ‘n afdeling vir skole met leerders met spesiale onderwysbehoeftes.